Here is a page extracted from Wikipedia that may contain CSS, HTML, and a lot of unformatted text.

Title: La Jota
Content: La Jota ye un barrio d'a ciudat de Zaragoza situato en a marguin ezquierda de l'Ebro, en o districto d'o Rabal.

Servicios y comunicacions

Transporte 
Ye un bario mui bien comunicau con a resta d'a ciudat, con as linias d'autobús 21, 28, 32, 39, 44, 50, Ci1, Ci2 y a traviés d'os dos acopladors urbanos/urbans que los mugan, a Z-30 y a Z-40.

Comercio 
Tiene un puerto fluvial chunto a lo rido Ebro, cuantas tabiernas, mercaus tradicionals y cuantos supermercados (d'a siña Simply, Mercadona, Día, Eroski y Bonárea). O bario tamién aculle o Zentro d'Especialidaz Medicas Gran Covián. I hai uns 5 colechios y institutos publicos, 1 centro de salut d'o Servicio Aragonés de Salut, un Zentro Zivico, una Casa de Choventut, una parroquia, 2 campos de futbol y a ribera y o soto d'o río Gállego.

Como curiosidat, as carreras son mayormén referidas a joteros y a cantador folkloricos aragoneses, como Pascuala Perié, José Oto, María Virto u Felisa Galé. tamién esisten carreras dedicadas a grans compositors de mosica de rondallas joteras u piezas tradicionals aragonesas, como o Mayestro Calavia u o Mayestro Orús.

Zonas verdas 
O prencipal espacio verde d'o bario ye o Parque d'Oriente. Atras zonas verdas incluyen o parque d'o Rabal, en o cual ye situada una estatua d'un afamau jotero, clamau Royo d'o Rabal, y lo de Vadorrey, decorau con antigo barco en memoria d'o trafico flvial que sulcaba o río Ebro entre a desembocadura y a ciudat de Zaragoza. Tamién a lo costau d'a ribera d'o rido Ebro, chunto a lo Parque d'Oriente, ye o reloch solar mas gran d'o mundo.

Istoria

Origenes 
Os suyos orichens (a clamada ''Barriada d'Escudero'') yera claramén un bario de tradizión obrera, cual poblazión orichinal se nutriba prenzipalmén de mano d'obra emigrante proveniente d'os lugars d'a ribera de l'Ebro y con destín a las fabricas situadas en o cercano Poligono Industrial de Cogullada.

O bario d'a Jota estió un d'os barios pioners en Zaragoza en organizar-se y en a creyación d'una Asociación de Vecins ta demandar milloras en as infraestruturas d'o bario (como cuasi toz os barios obrers d'emigración surtius chunto a instalacions industrials, pobras en servicios y en infraestruturas en os suyos inicios) y ta apoyar a los suyos vecins en as reivindicacions y en a luita por millorar a calidat de vida d'os mesmos.

Atentau d'ETA 
L'11 d'aviento de 1987, a organización terrorista ETA atentó contra la casa cuartel d'a Guardia Zivil situada en l'Avenida de Cataluña, chunto a lo Bario d'a Jota, por medio d'un coche bomba, prevocando a destrución de l'inmueble. I abió once muertos, beluns d'els yeran ninos, y i abió muitos ferius entre os abitadors de la casa cuartel.

Uei, en ixe mesmo puesto, i hai una plaza clamada Parque de l'Asperanza ta recordar iste feito, con un conchunto d'estatuas ta recordar a los ninos asasinaus.

Cultura y mosica 
En o bario A Jota está pro tradición de rap y Hip-hop, en o cual han surtiu cuantos grupos y compositors d'iste estilo de mosica, como o gran conoixiu y famoso rapero d'o grupo de Violadores del Verso, Kase-O. Tamién surtioron en os años 90 cuantos grupos de mosica rock, estando l'abanderau d'ista tendencia, o grupo Distrito 14.

Se veiga tamién 
 Barrios de Zaragoza.

Jota